Jesus-el renh-rnem akarrilek. Ra ilek, “Atyeng arrantherr awelhenherr-arey arternp. Amern arrantherr arlkwetyek alhewer, nthakenharl arrantherr apmwelhiley-angenh, amern alhewer arlkwemel. Angka Akngey-kenh nhenh aynteyel, amern alhewer arlkwetyek. Arrantherr apmwel-areth angkenty, arrantherr Akngeyek apmwelhileyel.” Anayntileyel: Jew-rnem-kenh-angkwarr ayntenh awank-akerr. Moses-kenh angka rernem apentenh, rernem nthakenh aker ingwerek-ingwer arlkwey-angenh. Rernem alakenh-anyem iterrenh, rernem aker-rnem arlkwenty, rernem Akngey-kety apmwangkwarr irrem.
